CELEX: 62016CN0171
Language: sk
Date: 2016-03-24 00:00:00
Title: Vec C-171/16: Návrh na začatie prejudiciálneho konania, ktorý podal Rajonen săd Sofia (Bulharsko) 24. marca 2016 – trestné konanie proti Trajanovi Beškovovi

6.6.2016   
            
            
               SK
            
            
               Úradný vestník Európskej únie
            
            
               C 200/11
            
         Návrh na začatie prejudiciálneho konania, ktorý podal Rajonen săd Sofia (Bulharsko) 24. marca 2016 – trestné konanie proti Trajanovi Beškovovi
   (Vec C-171/16)
   (2016/C 200/17)
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Rajonen săd Sofia
   
      Účastník trestného konania pred vnútroštátnym súdom
   
   Trajan Beškov
   
      Prejudiciálne otázky
   
   
               1.
            
            
               Ako sa má vykladať pojem „nové trestné konanie“, ktorý sa používa v rámcovom rozhodnutí Rady 2008/675/SVV z 24. júla 2008 o zohľadňovaní odsúdení v členských štátoch Európskej únie v novom trestnom konaní, a musí nevyhnutne súvisieť s konštatovaním viny pri spáchanom trestnom čine alebo sa môže týkať aj konania, v ktorom podľa vnútroštátneho práva druhého členského štátu trest uložený predchádzajúcim rozsudkom zahŕňa iný trest alebo tento sa doňho započíta, resp. treba nariadiť jeho samostatný výkon?
            
         
               2.
            
            
               Má sa článok 3 ods. 1 v spojení s odôvodnením 13 rámcového rozhodnutia 2008/675/SVV vykladať v tom zmysle, že nebráni vnútroštátnym právnym predpisom, podľa ktorých konanie na zohľadnenie predchádzajúceho rozsudku vydaného v inom členskom štáte nemôže začať odsúdená osoba, ale len členský štát, v ktorom bol vydaný predchádzajúci rozsudok, resp. členský štát, v ktorom sa vedie nové trestné konanie?
            
         
               3.
            
            
               Má sa článok 3 ods. 3 rámcového rozhodnutia 2008/675/SVV vykladať v tom zmysle, že nepripúšťa, aby štát, v ktorom sa vedie nové trestné konanie, zmenil spôsob výkonu trestu uloženého členským štátom, ktorý vydal predchádzajúci rozsudok, a to aj v tých prípadoch, keď podľa vnútroštátneho práva druhého členského štátu trest, ktorý bol uložený predchádzajúcim rozsudkom, zahŕňa iný trest alebo tento sa doňho započíta, resp. treba nariadiť jeho samostatný výkon?